สวัสดีคร่าคุณ พอดีอยากสอบถามคุณว่า ประจำเดือนขาดกี่วันถึงรู้ว่าท้องคร่า ประจำเดือนมาล่าสุดวันที่ 15- 17 เมษายน คร่า ตอนนี้ยังไม่มาเลยอยากทราบว่าจะท้องไหมคร่าพอดีอยากมีน้องคร่า
สวัสดีค่ะ การตรวจหาการตั้งครรภ์จากปัสสาวะ สามารถตรวจพบได้ที่ 2 สัปดาห์หลังจากมีการปฏิสนธิ หรือหลังจากประจำเดือนขาดไปเพียง 1 วัน หรือหากให้แน่นอนแม่นยำ อาจรอหลังจากประจำเดือนขาดไปอีก 2-3 วัน ดังนั้น หากประจำเดือนในรอบก่อนมาวันที่ 15-17 เม.ย. และในเดือนนี้ยังไม่มา ก็สามารถตรวจหาการตั้งครรภ์ดูได้แล้วค่ะ ซึ่งหากมีการตั้งครรภ์จริง ก็จะตรวจพบได้แล้ว แต่หากตรวจไม่พบ แสดงว่าไม่ได้มีการตั้งครรภ์เกิดขึ้น และการที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น